Критерий на Рейнолдс
Критерий на Рейнолдс или число на Рейнолдс е безразмерна величина, един от така наречените „Коефициенти на подобие“, които определят вида на флуидния поток. Числото на Рейнолдс показва относителната значимост на вискозния ефект в сравнение с инерчния ефект. Числото на Рейнолдс е пропорционално на инерчната сила разделена на вискозната сила.

Пресмятане 
Числото на Рейнолдс се пресмята по някоя от следните формули:

или

Където:
 vs – средна скорост на флуида,
 L – характерен размер (диаметър на канал, дължина на обтичана пластина),
 μ – (абсолютен) динамичен вискозитет на флуида,
 ν – кинематичен вискозитет на флуида: ν = μ / ρ,
 ρ – плътност на флуида.

Значение на числото на Рейнолдс 
Числото на Рейнолдс е важно при анализа на какъвто и да е вид поток, когато градиента на скоростта е съществен, тоест, почти винаги.

Числото на Рейнолдс е отношението на инерчните сили към вискозните сили и се използва за определянето дали един поток е ламинарен или турбулентен. Ламинарен поток възниква при ниски числа на Рейнолдс, при които вискозните сили са преобладаващи и се характеризира с гладко и постоянно движение на флуида, докато турбулентният поток, възниква при големи числа на Рейнолдс и е с преобладаващи инерчни сили, образуващи вихри, водовъртежи и други флуктуации на потока.

Преходът от ламинарен към турбулентен поток често се определя от критично число на Рейнолдс, което зависи от точната конфигурация на потока и се определя експериментално.

Потокът в тръби с кръгло сечение е:
 ламинарен ако Re < 2300
 преходен ако 2300 < Re < 2600
 турбулентен ако Re > 2600

Вижте също 
 Аеродинамичен тунел

Механика на флуидите
Аеродинамика
Безразмерни величини
Тръбни системи